CELEX: 32007R0835
Language: bg
Date: 2007-07-10 00:00:00
Title: Регламент (ЕО) № 835/2007 на Съвета от 10 юли 2007 година за изменение на Регламент (ЕО) № 974/98 във връзка с въвеждането на еурото в Кипър

18.7.2007   
            
            
               BG
            
            
               Официален вестник на Европейския съюз
            
            
               L 186/1
            
         
      РЕГЛАМЕНТ (ЕО) № 835/2007 НА СЪВЕТА
   
   от 10 юли 2007 година
   за изменение на Регламент (ЕО) № 974/98 във връзка с въвеждането на еурото в Кипър
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 123, параграф 5 от него,
   като взе предвид предложението на Комисията,
   като взе предвид становището на Европейската централна банка (1),
   като има предвид, че:
   
               (1)
            
            
               Регламент (ЕО) № 974/98 на Съвета от 3 май 1998 г. относно въвеждането на еурото (2) предвижда въвеждането на еурото на мястото на валутите на държавите-членки, които са изпълнили необходимите условия за приемането на единната валута към момента на навлизането на Общността в третата фаза на Икономическия и паричен съюз.
            
         
               (2)
            
            
               Регламент (ЕО) № 2596/2000 на Съвета (3) измени Регламент (ЕО) № 974/98, за да отрази замяната на валутата на Гърция с еурото.
            
         
               (3)
            
            
               Регламент (ЕО) № 2169/2005 на Съвета (4) измени Регламент (ЕО) № 974/98, за да подготви следващите въвеждания на еурото в държавите-членки, които още не са приели еурото като единна валута.
            
         
               (4)
            
            
               Регламент (ЕО) № 1647/2006 на Съвета (5) измени Регламент (ЕО) № 974/98, за да отрази замяната на валутата на Словения с еурото.
            
         
               (5)
            
            
               Съгласно член 4 от Акта за присъединяване от 2003 г. Кипър е държава-членка, предмет на дерогацията, определена в член 122 от Договора.
            
         
               (6)
            
            
               Съгласно Решение 2007/503/ЕО на Съвета от 10 юли 2007 г. в съответствие с член 122, параграф 2 от Договора, относно приемането на единната валута от Кипър на 1 януари 2008 г. (6) Кипър изпълнява необходимите условия за приемането на единната валута и дерогацията в полза на Кипър се отменя, считано от 1 януари 2008 г.
            
         
               (7)
            
            
               Въвеждането на еурото в Кипър изисква да бъде разширено приложното поле на съществуващите разпоредби относно въвеждането на еурото, установени в Регламент (ЕО) № 974/98, така че да включва и Кипър.
            
         
               (8)
            
            
               Според кипърския план за преминаване към парична наличност банкнотите и монетите следва да станат законно разменно средство в тази държава-членка в деня на въвеждането на еурото като нейна валута. Следователно приемането на еурото и преминаването към парична наличност следва да се осъществят на 1 януари 2008 г. Не следва да се прилага период на поетапно приключване.
            
         
               (9)
            
            
               Следователно Регламент (ЕО) № 974/98 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 974/98 се изменя в съответствие с приложението към настоящия регламент.
   Член 2
   Настоящият регламент влиза в сила на 1 януари 2008 година.
   
      Настоящият регламент е задължителен в своята цялост и се прилага пряко в държавите-членки в съответствие с Договора за създаване на Европейската общност.
      Съставено в Брюксел на 10 юли 2007 година.
      
         
            За Съвета
         
         
            Председател
         
         F. TEIXEIRA DOS SANTOS
         
      
   
   
      (1)  OВ C 160, 13.7.2007 г., стр. 1.
   
      (2)  ОВ L 139, 11.5.1998 г., стр. 1. Регламент, последно изменен с Регламент (ЕО) № 1647/2006 (ОВ L 309, 9.11.2006 г., стр. 2).
   
      (3)  ОВ L 300, 29.11.2000 г., стр. 2.
   
      (4)  ОВ L 346, 29.12.2005 г., стр. 1.
   
      (5)  ОВ L 309, 9.11.2006 г., стр. 2.
   
      (6)  Виж страница 29 от настоящия брой на Официален вестник.
   
      ПРИЛОЖЕНИЕ
      В приложението към Регламент (ЕО) № 974/98 се добавя следният ред между редовете за Италия и Люксембург:
      
         
                     Държава-членка
                  
                  
                     Дата на приемане на еурото
                  
                  
                     Дата на преминаване към парична наличност
                  
                  
                     Държава-членка с период на поетапно приключване
                  
               
                     „Кипър
                  
                  
                     1 януари 2008 г.
                  
                  
                     1 януари 2008 г.
                  
                  
                     Не“